open-index/open-wikipedia-markdown huggingface dataset:
Kuiama

«**Kuiama**» er ein song skriven av Jeff Lynne og framført av Electric Light Orchestra. Songaren Jeff Lynne uttaler songen 'Ki-ama'.

Songen er det siste sporet på *[[ELO 2]]* og med ei lengd på 11:19 er det ikkje berre det lengste musikkstykket på alubmet, men det lengste som Electric Light Orchestra spelte inn. Han fortel soga om ein soldat som finn ei foreldrelaus jente vandrande i ruinane av ein landsby i Vietnamkrigen. Soldaten prøver å trøyste jenta og må forklare at det var han som tok livet av foreldra hennar.

Songen vart ikkje gjeven ut som singel, men er gjeven ut på mange samlealbum, og vart spelt på konsertane til ELO. 

## Kjelder

**Denne artikkelen bygger på «[[:en:Kuiama|Kuiama]]» frå ,  den 12. februar 2015.* 
*** oppgav desse kjeldene:*



## Bakgrunnsstoff
*
Tonsill

**Mandlar** eller **tonsillar** er samlingar av lymfatisk vev som ligg øvst i nasesvelget. Mandlane inngår i ei ringforma innretning av lymfatisk vev kjent som Waldeyers ring, som omfattar svelgmandelen, to tonsilla tubaria, to ganemandlar og to tungemandlar.

I daglegtale plar ein å bruke *mandlar* når ein snakkar om ganemandlane. Ganemandlane er store samlingar av lymfatisk vev på begge sidene bakerst i svelget. Ganemandlane og svelgmandelen er samansett av lymfocyttisk epitelvev og ligg i nærleiken av munnsvelget og nasesvelget.

Når ein fjernar mandlane er det i hovudsak ganemandlane som blir fjerna, men hjå barn er det vanleg å samstundes fjerne svelgmandelen.

## Struktur
Det finst fire slag av mandlar hjå menneske.

### Utvikling
Mandlane plar å vere størst kring puberteten, men vil gradvis atrofiere i laupet av livet. Dei er likevel størst hjå små barn med omsyn til tverrmålet i svelget.

## Funksjon
Desse immunkompetente veva er immunsystemet si fyrste forsvarlinje  mot svelgd eller innanda patogen. Dei grunnleggjande immunologiske rollene er likevel ikkje forstått. Éin teori gjer framlegg om at mandelkryptene og tonsillolittane kan fungere som kulturområder der bakteriar og virus kan vekse, i liksap med ei petriskål, slik at immunsystemet får tid til å danne spesifikke antistoff før dei infiserar organismen, og/eller for å danne nyttige metabolittar.

Nylig forsking har gjeve prov for at mandlane dannar T-celler på ein liknande, men ikkje heilt lik måte som briset gjer.

## Klinisk relevans
Mandlane kan verta svolne (adenotonsillær hyperplasi) eller betente (tonsillitt), og kan trenge kirurgisk fjerning (tonsillektomi). Tonsillektomi kan vere ei naudsynleg åtgjerd viss dei tettar luftvegane eller forstyrrar normal svelging, eller viss personen ofte har halsbetennelse. Litteraturen har skildra ulike patogenetiske mekanismar ved tonsillær hypertrofi, og dei ulike typane kan svare ulikt på identisk terapi. Asymmetriske mandlar hjå eldre pasientar kan tyde på virusinfeksjon i mandlane, eller svulstar som til dømes lymfom eller plateepitelkreft.

Halsbetennelse er ein tilstand der mandlane er betente (såre og svolne). Den vanlegaste behandlinga er med ikkje-steroide antiinflammatoriske lækjemiddel som ibuprofen. Ved bakteriell infeksjon brukar ein antibiotika som til dømes amoksicillin og azitromycin. Alvorleg og residiverande halsbetennelse blir ofte behandla med tonsillektomi.

Ein tonsillolitt (mandelstein) er materiale som samlar seg på mandelen. Dei kan verte på størrelse med eit peparkorn og er kremaktige eller kvite på farge. Hovudstoffet i tonsillolittar er kalsium, men dei kan òg få ei vond lukt som mellom anna skuldast hydrogensulfid, metylmerkaptan og andre kjemikaliar.

Svolne mandlar kan ha innverknad på talen slik at den blir hypernasal og lyder av velofaryngeal insuffisiens (når rommet i munnen ikkje er skikkeleg fråskild frå luftrommet i nasa). Mandelstorleik kan ha større innverknad med omsyn på øvre luftvegsobstruksjon hjå overvektige barn enn hjå barn av gjennomsnittleg vekt.

## Merknadar

## Kjelder

**Denne artikkelen bygger på «[[:en:Tonsil|Tonsil]]» frå ,  den 13. februar 2015.*  

## Bakgrunnsstoff
Hyderabad

**Hyderabad** er ein by i delstaten Telangana i India. Byen er felles hovudstad for delstatane Telangana og Andhra Pradesh. Hyderabad ligg sentralt på Deccan-høgsletta, ved elva Musi.

Hyderabad hadde 6&nbsp;809&nbsp;970 innbyggjarar i 2011 og er sentrum for det sjette største urbane tettområdet i India. Reknar ein med storbyområdet har byen 7 749 334 innbyggjarar. 40&nbsp;% av innbyggjarane i sjølve byen er muslimar. Muslimane talar for det meste urdu, ikkje telugu, som er hovudspråket i Andhra Pradesh.
 
Byen er sentrum for kultur og eit samferdsleknutepunkt. Hyderabad har mange moskear og slott, ein zoologisk hage og fleire museum. Industrien i byen omfattar produksjon av tekstil, tobakksvarar, glas, papir og sukker. 

## Historie
Hyderabad blei grunnlagd i 1589 av Muhammad Quli Qutb Shah (regjerte 1565–1611) som hovudstad i sultanatet Golconda. Eigenleg er Hyderabad ein tvillingby, med Secunderabad, i nord, som dotterby. Frå 1763 var byen hovudstad i staten Hyderabad under Asaf Jah-dynastiet. Han var eit viktig sentrum for indisk muslimsk kultur. 

I 1947 nekta staten Hyderabad å slutta seg til India. Nizamen (herskaren) av Hyderabad, Osman Ali Khan (1886–1967), som motsette seg India, støtta seg til hæren sin og til dei dårleg væpna razakarane (den militære fløyen til det muslimske Ittihad-partiet). Razakarane terroriserte folkesetnaden på landsbygda, men utgjorde ikkje noka stor utfordring for dei indiske regjeringsstyrkane. I september 1948 var Hyderabad hærteken av indiske troppar.

## Samferdsle
Hyderabad har ein internasjonal flyplass, Rajiv Gandhi International Airport, som ligg sørvest for sentrum.

Byen har regionalt jernbanesmband frå fleire stasjonar; den største og viktigaste er Secunderabad jernbanestasjon, som også er hovudkvarter for den sør-sentrale sona til Indian Railways. Stasjonen er også knutepunkt for bussar og bybana mellom  Secunderabad og Hyderabad. Andre større jernbanestasjonar er Hyderabad Deccan, Kachiguda, Begumpet, Malkajgiri og Lingampally.

Andre former for offentleg transport i byen er autorickshaw og sykkelrickshaw. 

I 2012 var det 3,5 millionar køyretøy på vegane i byen. 74&nbsp;% av dei var to-hjulingar, 15&nbsp;% privatbilar, 3&nbsp;% trehjulingar (rickshawar) og 8&nbsp;% bussar, varetransport og taxiar. Det store talet på køyretøy og det relativt korte vegnettet har ført til at trafikkorkar er utbreidde.

## Kjelder


**Denne artikkelen bygger på «[[:nb:Hyderabad|Hyderabad]]» frå ,  den 13. februar 2015.*  
 

**Denne artikkelen bygger på «[[:en:Hyderabad|Hyderabad]]» frå ,  den 13. februar 2015.*  
 
## Bakgrunnsstoff
* GHMC, Greater Hyderabad Municipal Corporation
* Andhra Pradesh Government
* Hyderabad
Laura Marie Fure

**Laura Marie Fure** () er ein norsk forfattar frå Selje kommune i Nordfjord.

## Bibliografi
### Bøker
* 
* 
### I bøker - eit utval
* 
* 
* 

### I tidsskrift - eit utval
* Lokalhistoriske artiklar Sogn og Fjordane

## Kjelder
*
Port Blair

**Port Blair** er hovudstaden i det indiske forbundsterritoriet Andamanane og Nikobarane. Byen ligg på øya South Andaman, og har rundt 112&nbsp;100 innbyggjarar.

## Historie
Britane byrja interessera seg for Andamanøyane i 1788. Det var då lord Cornwallis, dåverande generalguvernør for India, gav løytnant Archibald Blair og løytnant R.H. Colebrook frå den britiske marinen i oppdrag å kartleggja øyane og rapportera tilbake. Rapporten deira råda til kolonisering. Allereie året etter grunnla løytnant Blair det første britiske støttepunktet, som vart kalla Port Cornwallis. Seinare vart namnet endra til Port Blair. 

## Samferdsle
Det går ferjar mellom  Port Blair og Kolkata, Chennai og Vishakhapatnam og til øyane rundt. Flyplassen i byen er Vire Savarkar lufthamn, med daglege avgangar til det indiske fastlandet.

## Kjelder

**Denne artikkelen bygger på «[[:nb:Port Blair|Port Blair]]» frå ,  den 13. februar 2015.*  
 

## Bakgrunnsstoff
Silvassa

**Silvassa** (marathiskrift , gujaratiskrift  ) er ein storby og hovudstad i det indiske forbundsterritoriet Dadra og Nagar Haveli. Byen ligg rundt 32 meter over havet.

Silvassa har mange fabrikkar og industriar som gjev omfattande inntekter frå staten, noko som igjen gjev låg skatt i byen. 

## Folkesetnad
Ved den indiske folketeljinga i 2001 hadde Silvassa ein folkesetnad på 21&nbsp;890, der 57&nbsp;% var menn og 43&nbsp;% var kvinner. 
 I Silvassa ligg lesekunnenivået på ca. 75&nbsp;%, noko som er mykje høgare enn gjennomsnittet i India (59,5&nbsp;%). Av dei som kan lesa er det 80&nbsp;% menn og 68&nbsp;% kvinner. Av folkesetnaden var det 15&nbsp;% som var under seks år i 2001. 

Språka marathi og gujarati dominerer i byen, men Silvassa vert òg rekna som heimebyen til warli-kulturen. Dette er ei folkegruppe som snakkar warli, eit slags mellomstadium mellom marathi og gujarati.

I Silvassa finst ei stort mengd katolikkar, sidan byen var ein av dei portugisiske kolonibyane i India saman med Goa, Daman og Diu. Ein særprega indisk-portugisisk kultur har difor utvikla seg her.

## Kjelder


**Denne artikkelen bygger på «[[:nb:Silvassa|Silvassa]]» frå ,  den 13. februar 2015.*  
 
## Bakgrunnsstoff
Lavvo

**Lavvo** (av nordsamisk *lávvu*) er eit tradisjonelt samisk telt som har vore brukt av nomadiske samar i over 2 000 år. Lavvoen er lett å flytte på, og er godt eigna til samane sitt tradisjonelle nomadeliv. 

## Skildring

Ein lavvo består av fleire pålar (raier) som er festa i toppen og spreidd utover i ein sirkel. Duken bestod tidlegare av sammensydde reinskinn, men i dag vert brukt duk av ulike stoff. Duken vert fest i bakken med tau og pluggar. I midten fyrer ein med eit bål for å halda varmen. Røyken går ut i toppen av lavvoen. Lavvoen vert kjegleforma når han er oppslegen.

Lavvoen liknar mykje på nordamerikanske tipiar, men er litt lågare og toler difor vinden betre.  

## Moderne lavvo
I dag finst lavvoar i mange ulike variantar. Venor i Kautokeino starta i 1984 å vidareutvikle dei tradisjonelle lavvoane, og kom ut med modellane Ovnslavvo og Einstangslavvo, begge med stenger av aluminium i staden for dei tradisjonelle trestengene. Desse forandringane gjorde at lavvoen vart lettare å slå opp, og lettare å frakta med seg. Dette gjorde at lavvuen raskt gjekk over frå å vere ein bustad berre for samane, til å bli allemannseige hos friluftsfolk over heile landet.

Dei minste (einstangslavvoane) består av ei teltstang i midten og veldig lett kunststoffduk. Dei største lavvoane har fleire aluminiumstenger og tjukkare duk. Dei største lavvoane kan romma meir enn 100 personar. I dag er det òg vanleg å bruka omn til fyring inni lavvoen.

## Sjå òg

* Gamme, tradisjonell samisk jordhytte 
* Tipi, tradisjonelt, konisk telt hos sletteindianarar i Nord-Amerika
* Wigwam (wickiup), kuppelforma hytte hos indianarar i Nord-Amerika
* Hogan, tradisjonell jordhytte hos navajofolk
* Jurt, tradisjonelt filttelt hos nomadar i Sentral-Asia. 
* Tsjum, tradisjonelt, konisk telt hos nenetsarar i Nordvest-Russland
* Jaranga, tradisjonelt telt hos visse nomadiske grupper i Sibir og Nord-Russland

## Kjelder

**Denne artikkelen bygger på «[[:nb:Lavvo|Lavvo]]» frå ,  den 13. februar 2015.*  

## Bakgrunnsstoff
Jens Johan Vangensten

**Jens Johan Vangensten** () var ein norsk jurist og gardbrukar i Sørum. Han var stortingsrepresentant for perioden 1815-1817 og hadde i tillegg fungert som valmann til valet på Riksforsamlinga i 1814.

I 1834 offentleggjorde han eit smededikt om statsråd Jonas Collett i *[[Statsborgeren]]*. Han vart sett under tiltala for brot på trykkefridomen og dømd til tukthus i 6 månader.

## Kjelder
* Tallak Lindstøl: *Stortinget og Statsraadet*, med tillæg. B. 1 D. 2 : digital utgåve side 921
*
Paula Fure

**Paula Elisabeth Fure** () er ein norsk kunstformidlar og forfattar. Saman med mannen sin, musikaren Svein Westad driv ho Galleri Åkern, eit privat galleri for samtidskunst, i Kongsberg.

Paula Fure har 8 års utdanning frå høgskule og universitet innanfor kunst og kultur, pedagogikk, kunsthistorie, filosofi, estetikk og vitenskaps- og erkjennelsesteori. Ho har mange års undervisningserfaring frå grunnskule, vidaregåande skule og høgskule. Paula Fure har i mange år arbeidd som høgskuledosent ved hovudfagstudiet, Avdeling for estetiske fag, Høgskolen i Telemark, Notodden (HiT), innanfor fagområda filosofi, estetikk, kunstfag og forskning.  
Paula Fure har vore svært aktiv i arbeidet med kunsformidling på alle nivå, også kombinert med utøvande kunstnerisk arbeid. Ho har drive Galleri Åkern i over 20 år.

Paula Fure mottok i 2003 Kongens fortjenestemedalje i sølv for sitt arbeid innan undervisning, kunstformidling og forskning på det estetiske og kunstfaglege området.

I 2008 mottok Paula Fure, saman med ektemannen Svein Westad, Kongsberg kommunen sin kulturpris for deira mangeårige arbeid for kulturen.

## Bibliografi
* 
* 
* 
* 
* 
* 
* 
* 
* 
* 
* 
* 
### I bøker - eit utval
* 
## Kjelder
*  

* 

## Bakgrunnsstoff
*
Valve Corporation

**Valve Corporation** (tidlegare **Valve Software**) er ein amerikansk dataspelutviklar med hovudkontor i Bellevue i Washington. Valve blei grunnlagt av Gabe Newell i 1996 og blei verdskjend etter det fyrste produktet deira, Half-Life, som blei lansert den 19. november 1998. Selskapet fekk på ny mykje omtale og ros ved lanseringa av Half-Life 2 i 2004. Sidan har dei utgitt programvara Steam som er ein distribusjonsplattform for spel, og tilgjengeleg på PC og PS3.

Valve har produsert videospelseriane Counter-Strike, Day of Defeat, Half-Life, Left 4 Dead, Portal, Team Fortress og spelet Dota 2.

## Kjelder

**Denne artikkelen bygger på «[[:en:Valve Corporation|Valve Corporation]]» frå ,  den 13. februar 2015.*  

## Bakgrunnsstoff

*
Nagar Haveli

**Nagar Haveli** er eit område som utgjer brorparten av det indiske unionsterritoriet Dadra og Nagar Haveli. Det er omgjeve av dei indiske delstatane Gujarat og Maharashtra. Territoriet omsluttar ein liten eksklave frå Gujarat, Maghval, i nordvest.

Silvassa, hovudstaden for unionsterritoriet, ligg nordvest i Nagar Haveli. Andre byar i området er Amli, Sili, Saili, Amal, Kanadi, Vasona, Velugam, Dolara og Sindavni.

## Historie
Nagar Haveli var lenge under radjputstyre før området blei del av Maratahariket. Det blei overgjeve til det portugisiske imperiet i 1783 som kompensasjon for eit senka portugisisk skip. Indisk-portugisiske nasjonalistar tok kontroll over Nagar Haveli i august 1954, og sette opp eit pro-indisk styre her og i Dadra. Dei to områda blei gjort til eit felles unionsterritorium i India 11. august 1961.

## Kjelder

----

**Denne artikkelen bygger på «[[:en:Nagar Haveli|Nagar Haveli]]» frå ,  den 13. februar 2015.*
Skytespel i førsteperson

**Fyrstepersonsskytespel** (FPS, engelsk: First-person Shooter) er ein videospelsjanger der ein ser ut av auga til figuren ein spelar, altså i fyrstepersonsvinkel. I fyrstepersonsskytespel ser du ofte våpenet frå fyrstepersonsvinkel, har HUD eller Heads Up-Display, som vis informasjon om liv, ammunisjon, oppdrag, kart e.l., i tillegg til trådkors som vis kvar du siktar.

Kjende fyrstepersonsskytespel er Half-Life, Wolfenstein og Doom.

## Kjelder

**Denne artikkelen bygger på «[[:en:First-person shooter|First-person shooter]]» frå ,  den 13. februar 2015.*  
 

**Denne artikkelen bygger på «[[:no:Førstepersonsskytespill|Førstepersonsskytespill]]» frå ,  den 13. februar 2015.*
Dadra

**Dadra** er ein småby i det indiske unionsterritoriet Dadra og Nagar Haveli, men omslutta av delstaten Gujarat. Han ligg mellom dei større byane Silvassa (hovudstaden i territoriet, nokre kilometer i søraust) og Vapi (nokre kilometer i nordvest, i delstaten Gujarat). Folketalet var på 13&nbsp;039 ved folketeljinga i 2011. 

Byen kom under portugisisk herredøme i 1785. Indisk-portugisiske nasjonalistar tok kontroll over Dadra 21. juli 1954 og sette opp eit pro-indisk styre her og i Nagar Haveli i nærleiken. Dei to områda blei gjort til eit felles unionsterritorium i India 11. august 1961.

## Kjelder

**Denne artikkelen bygger på «[[:sv:Dadra|Dadra]]» frå ,  den 13. februar 2015.*  

## Bakgrunnsstoff

*
Imphal

**Imphal** er ein by og delstatshovudstad i Manipur nordaust i India. Byen ligg 750 meter over havet, og har rundt 265&nbsp;000 innbyggjarar. Han blei okkupert av japanske styrkar under andre verdskrigen, og blei teken tilbake av britiske styrkar i 1944. I sentrum ligg mellom anna ruinane til Kangla-slottet, setet til den tidlegare kongen av Manipur.

## Kjelder

----
**Denne artikkelen bygger på «[[:nb:Imphal|Imphal]]» frå ,  den 13. februar 2015.*  


**Delar av denne artikkelen bygger på «[[:en:Imphal|Imphal]]» frå ,  den 13. februar 2015.*  


## Bakgrunnsstoff

*
Kavaratti

**Kavaratti** (malayalam  , mahl  er den tredje største øya og hovudstaden i det indiske forbundsterritoriet Lakkadivane (Lakshadweep) i Arabiahavet.

Av dei 10&nbsp;113 innbyggjarane som budde på øya under folketeljinga i 2001 var 55&nbsp;% menn og 45&nbsp;% kvinner. Lesekunnenivået låg på 78 %, mykje høgare enn landsgjennomsnittet på 59,5&nbsp;%. Lesekunnenivået var 83&nbsp;% blant menn og 72&nbsp;% blant kvinner. 12&nbsp;% av innbyggjarane var mindre enn seks år gamle. Nesten alle innbyggjarane på Kavaratti er muslimar – på den vesle øya finst heile 52 moskear.

Det første lågtemperaturs avsaltingsanlegget i India opna i Kavaratti i mai 2005. Anlegget, som kosta 50 millionar rupi, var forventa å kunna produsera 100 000 liter ferskvatn per dag.

## Kjelder

## Bakgrunnsstoff
*Offisiell nettstad
Peder Tollefsen Ilsaas

**Peder Tollefsen Ilsaas** () var ein norsk gardbrukar, skogeigar og stortingsrepresentant.

Han vart fødd på garden Nordre Ilsaas i Åmot og overtok han etter far sin. Han var i si tid ein av dei største skogeigarane i Østerdalen og mykje nytta i kommunen. Han etterlét seg ei stor samling dokument om eigedomssal m.m. som ikkje er bevarte.

Ilsaas var 1. representant frå Hedemarkens amt til det første ordentlege Storting i 1815, der han var medlem av åtte komitear. 

## Kjelder
* Tallak Lindstøl: *Stortinget og Statsraadet*, Kristiania, 1914. B. 1 D. 1 : Biografier A-K, side 425 digital utgåve
*
Mik Kaminski

**Michael «Mik» Kaminski** () er ein engelsk musikar. Han er mest kjend som fiolinist i rockebandet Electric Light Orchestra (ELO) mellom 1973 og 1979.

## Tidleg liv
Kaminski vart fødd i Harrogate i North Yorkshire. Han spelte først som profesjonell musikar med Leeds Orchestra, då han var 14 år gammal. På Leeds School of Music grunnla han bandet Cow saman med venen John Hodgson (trommer) og John Marcangelo (klaverinstrument og perkusjon).

## Karriere
I 1973 vart han med i Joe Soap og spelte fiolin på albumet deira *Keep It Clean*. Produsenten deira Sandy Roberton føreslo Kaminski for Andy Roberts, som trende ein fiolinist for albumet sitt. Kaminski spelte då i 1973 på Roberts sitt *Andy Roberts and The Grand Stampede*.

Etter dei albuma søkte Kaminski om den ledige stillinga som fiolinist i ELO, som han hadde sett i *[[Melody Maker]]*. Han vart rekruttert etter to intervju og var den eianste som ikkje spelte ein feil note då bandleiaren Jeff Lynne heldt prøvespelingar.

I perioden i ELO prøvde Kaminski først å imitere førgjengaren Wilf Gibson, som gjekk med kappe då han spelte fiolin, men varemerket hans vart etter kort tid i staden ein blå fiolin, noko han har hatt sidan.

Kaminski var ein av dei tre attverande strykeinstrumentmusikarane for gruppa då Lynne valde å fjerne dei. Han spelte i bandet igjen då han spelte ein solo i 1983 på singelen «Rock 'n' Roll Is King». Seinare spelte han i ELO-avleggjaren ELO Part II, som ein del av turnébandet.

Utanom hittane han hadde med ELO, tidleg i 1979 nådde Kaminski topp 40 på UK Singles Chart som frontmann i eit one-hit wonder-band kalla Violinski, med singelen «Clog Dance».

Kaminski var fiolinist på eit par spor på det andre studioalbumet *Beauty In Chaos*, av den engelsk-irske akustiske duoen Fay & Latta.

## Kjelder

**Denne artikkelen bygger på «[[:en:Mik Kaminski|Mik Kaminski]]» frå ,  den 13. februar 2015.* 
*** oppgav desse kjeldene:*
On the Third Day

***On the Third Day*** er det tredje studioalbumet til Electric Light Orchestra (ELO), og det første heilt utan Roy Wood.

## Utgjeving

*On the Third Day* kom ut i 1973 og gjekk ikkje inn på albumlista i Storbritannia, men nådde 52. plassen på albumlista i USA. Side to av alblumet vart spelt inn under eller kort tid etter innspelinga for det andre albumet til ELO, *[[ELO 2]]*, men inneheldt i motsetnad til føregjengaren kortare spor. Dei fire songane på side ein av albumet var knytt saman til ein samanhengande suite. Fiolinisten Mik Kaminski debuterte på side ein av albumet då han erstatta Wilf Gibson, men Gibson spelar på side to (og bonusspor). Cellisten Colin Walker slutta i bandet på same tid og Mike Edwards vart då den einaste cellisten i bandet.
	
«Showdown» var opphavleg meint å berre vere ein singel, og sidan han var på eit anna selskap enn den britiske versjonen av albumet vart gjeve ut på (Harvest), så er han ikkje med på den originale britiske LP-utgåva. Han vart derimot gjeven ut på den amerikanske utgåva av albumet.

## Innhald

### Originalutgåve

## Medverkande
*Jeff Lynne – vokal, gitarar
*Bev Bevan – trommer, perkusjon
*Richard Tandy – piano, Moog, clavinet, elektrisk piano
*Mike de Albuquerque – bass, korvokal
*Wilf Gibson – fiolin på spor 5–14
*Colin Walker – cello på spor 5–14
*Mike Edwards – cello
*Mik Kaminski – fiolin på spor 1–4

## Listeplasseringar
* USA: 31. plassen på CashBox; 52. plassen på ''Billboard'' 200
* Storbritannia: nådde ikkje lista, men nådde 38. plassen i 1978 som ein del av ein plateboks med tre plater, *[[Three Light Years]]*.
* AUS: 46. plassen på ARIA Album Chart
* CAN: 40. plassen på RPM Album Chart

## Kjelder

**Denne artikkelen bygger på «[[:en:On the Third Day|On the Third Day]]» frå ,  den 13. februar 2015.* 
*** oppgav desse kjeldene:*
Showdown av Electric Light Orchestra

«**Showdown**» er ein song skriven av Jeff Lynne og spelt inn av Electric Light Orchestra (ELO). Det var den siste innspelinga bandet spelt inn for selskapet Harvest.

## Utgjeving
I USA vart songen gjeven ut på albumet *[[On the Third Day]]* (1973), medan han ikkje var med på den britiske albumutgåva. Her vart han først gjeven ut på samlealbumet *Showdown* eit år seinare.

Songen var ei ny retning for ELO med ein meir funky rytme. Han var favorittsongen til John Lennon på den tida, som kalla dei *«Son of Beatles»* i eit amerikansk radiointervju.

Jeff Lynne spelte gitarsoloen med Marc Bolan sin Gibson Firebird-gitar. Lynne spelte inn songen på ny i 2013 for samlealbumet *[[Mr. Blue Sky: The Very Best of Electric Light Orchestra]]*, som inneheld nyinnspelte ELO-songar

## Lister

## Andre versjonar
*Odia Coates spelte inn songen i 1975
*Songen vart innspelt av Asia i 1996 for  *[[Archiva Vol. 2]]*.

## Kjelder

**Denne artikkelen bygger på «[[:en:Showdown av Electric Light Orchestra|Showdown av Electric Light Orchestra]]» frå ,  den 13. februar 2015.* 
*** oppgav desse kjeldene:*

## Bakgrunnsstoff
*Songanalyse på Jeff Lynne Song Database (jefflynnesongs.com)
*
Can't Get It Out of My Head

«**Can't Get It Out of My Head**» er ein song av Electric Light Orchestra (ELO), først gjeven ut på det fjerde albumet til bandet, *[[Eldorado av Electric Light Orchestra|Eldorado]]*, i september 1974. I november same året vart songen gjeven ut som singel. 

Songen vart den første singelen deira som nådde topp 10 på singellista i USA, der han oppnådde ein niandeplass, og var med på å gjere bandet kjend i Amerika. I Storbritannia gjekk verken singelen eller albumet inn på salslistene. I 1978 var songen med på *[[ELO EP]]* (Storbritannia), og denne nådde 34. plassen på den britiske salslista. Songen er òg på mange samlealbum. 

Jeff Lynne spelte inn songen i 2013 for eit samlealbum med nyinnspelte ELO-songar.

## Lister

## Andre versjonar
* Telekinesis spelte songen i 2010 på *Sing Me to Sleep - Indie Lullabies*.
* Songen vart spelt inn av supergruppa Velvet Revolver i 2007 på albumet *[[Libertad av Velvet Revolver|Libertad]]*.
* Eit konsertopptak av songen av Fountains of Wayne vart gjeve ut som B-side i 1997 til singelen «Sink to the Bottom».
* Progrockbandet Transatlantic spelte songen i 2014 på albumet *[[Kaleidoscope av Transatlantic|Kaleidoscope]]*
* Hardrockbandet Silent Rage spelte songen i 1989 på *Don't Touch Me There*.

## Kjelder

**Denne artikkelen bygger på «[[:en:Can&#39;t Get It Out of My Head|Can&#39;t Get It Out of My Head]]» frå ,  den 13. februar 2015.* 
*** oppgav desse kjeldene:*


## Bakgrunnsstoff
*Songanalyse i the Jeff Lynne Song Database (jefflynnesongs.com)
*
Boy Blue

«**Boy Blue**» er ein song skriven av Jeff Lynne og framført av Electric Light Orchestra (ELO). Songen kom først ut som spor nr. 3 på albumet deira *[[Eldorado av Electric Light Orchestra|Eldorado]]* i 1974. 

Albumversjonen starta med ein barokk-aktig horn-fanfare – som minnar om Jeremiah Clarke sin «Prince of Denmark's March» (kring 1700) — og så utviklar seg til ein minimoog-sekvens, før sjølve songen byrjar. Songen inneheld ein solo midtvegs av dei tre strykeinstrumentalistane i bandet. Mot slutten av songen tonar strykeinstrumenta brått ut, og førar rett inn i fjerde sporet på albumet, «Laredo Tornado».

Bassisten Mike de Albuquerque spelar på songen, men det er ukjend kor mange andre songane på albumet han spelar på, fordi han slutta under innspelinga. 

## Historie
*«Ein song om ein allerobrande helt frå mellomalderen.»* — Jeff Lynne (*[[Eldorado av Electric Light Orchestra|Eldorado]]* 2001).

Songen er ein antikrigssong sett til krossfarartida og dannar den andre draumen i det som er historia på *Eldorado*. Han fortel ei soge om ein helt som kjem attende etter ei lang reise i krig og den begeistra velkomsten han får frå byfolket. Boy Blue, karakteren i songen, avviser heltefeiringa og erklærer hatet sitt mot krig og nektar å ta til våpen igjen. 

Songen vart spelt på hyllestalbumet *[[Lynne Me Your Ears]]* av Rick Altizer. Den amerikanske versjonen av singelen manglar fanfaren i starten, delar av mellomspelet og det nest siste refrenget. Songen vart gjeven ut som den andre singelen frå albumet, men gjekk ikkje inn på salslistene noko stad. 

## Kjelder

**Denne artikkelen bygger på «[[:en:Boy Blue|Boy Blue]]» frå ,  den 13. februar 2015.* 
*** oppgav desse kjeldene:*


## Bakgrunnsstoff
*
Knokkelframspring

Eit **knokkelframspring** (òg kalla **apofyse** og **processus**) er eit utskot eller ei utvekst av cellevev frå ein større lekam. I ryggvirvlar kan framspringa verke som eit festepunkt for musklar, slik som *[[processus transversus]]* og *[[processus spinosus vertebrae]]* gjer. Dei kan òg verke som eit synovialledd der andre ryggvirvlar får festepunkt, slik som zygapofysar gjer.

## Døme
Døme på knokkelframspring er:
* framspring i hovudskallen:
** *[[processus mastoideus ossis temporalis|processus mastoideus]]* og *[[processus styloideus ossis temporalis|processus styloideus]]* i tinningbeinet
** *[[processus zygomaticus ossis frontalis|processus zygomaticus]]* i pannebeinet
** *[[facies orbitalis ossis zygomatici|facies orbitalis]]*, *[[facies temporalis ossis zygomatici|facies temporalis]]*, *[[facies lateralis ossis zygomatici|facies lateralis]]*, *[[processus zygomaticus ossis frontalis|processus zygomaticus]]* og *[[processus zygomaticus maxillae]]* i kinnbeinet
** *[[processus clinoideus anterior]]*, *[[processus clinoideus medius|medius]]*, *[[processus clinoide*us posterior|posterior]]* og *processus petrosus* i [[kilebein]]et
** *processus uncinatus* i [[silbein]]et
** *processus jugularis* i [[bakhovudbein]]et
** [[kjevekam]]men, *processus frontalis*, *processus zygomaticus* og *processus palatinus* i overkjeven
** *processus ethmoidalis* og *processus maxillaris* i [[overkjeve]]n
** *processus ethmoidalis* og *processus maxillaris* i den [[nedre nasemusling]]en
** *processus pyramidalis*, *processus orbitalis* og *processus sphenoidalis* i [[ganebein]]et
** *processus coronoideus* og *processus condylaris* i [[underkjeve]]n
* *processus xiphoideus*
* [[skulderhøgda]] (*acromion*) og [[ravnenebbet]] (*processus coracoideus*)
* *processus coronoideus* i [[albogebein]]et
* *processus styloideus radii* og *processus styloideus ulnae* i underarmen
* *processus uncinatus* i ribbeina hjå [[fuglar]] og [[krypdyr]]
* *processus uncinatus pancreatis* i [[bukspyttkjertel]]en
* [[ryggtagg]]en (*processus spinosus vertebrae*), *processus articularis*, *processus transversus*, *processus accessorius*, *processus uncinatus* og *processus mammillaris* i [[ryggsøyle|ryggsøyla]]
* *processus trochlearis* i [[hæl]]en
* [[blindtarmvedhenget]] (*processus vermiformis*) blir stundom skildra som ein apofyse, særleg i *Gray's Anatomy*

== Fleire bilete ==
<gallery>
Fil:Sobo_1909_12.png|Lendevirvel sett frå oversida. Fleire apofysar er synlege.
Fil:Sobo_1909_4.png|Halsvirvel sett frå baksida. *Dens axis* er synleg øvst i midten.
</gallery>

== Sjå òg ==
* [[eminentia]]
* [[tuberkel]]
* [[vedheng]]

== Kjelder ==
<div class="references-small">
**Denne artikkelen bygger på «Process (anatomy)» frå ,  den 13. februar 2015.''
Ma-Ma-Ma Belle

«**Ma-Ma-Ma Belle**» er ein song frå 1973 av Electric Light Orchestra (ELO). Han vart gjeven ut på albumet *[[On the Third Day]]*. 

I Storbritannia var singelversjonen ein litt annan miks enn den originale albumversjonen, med ein fallande strykar-crescendo, i tillegg til at han var korta ned. Marc Bolan speler sologitar på songen i lag med venen Jeff Lynne. Dei hadde tidlegare spelt i bandet til Boland T. Rex sin hit «Solid Gold Easy Action». «Ma-Ma-Ma Belle» finst òg på *[[The ELO EP]]* frå 1978. B-sida på den britiske utgåva var «Oh No Not Susan», som vart spelt fleire gonger på BBC, som ikkje var klar over den grove teksten. I USA vart «Daybreaker» gjeve ut som B-sida på singelen. Denne vart meir populær og songen vart forvist til B-side i 1976 på «Livin' Thing».

Tidlege arbeidstitlar på songen var «Auntie» og «My Woman», som begge finst med dette namnet på forskjellige samleplater. 

Jeff Lynne spelte inn songen på ny og gav han ut på eit samlealbum i lag med andre nyinnspelte ELOs-ongar i 2013. 

## Lister

;«Daybreaker»

## Kjelder

**Denne artikkelen bygger på «[[:en:Ma-Ma-Ma Belle|Ma-Ma-Ma Belle]]» frå ,  den 13. februar 2015.* 
*** oppgav desse kjeldene:*


## Bakgrunnsstoff
*In-depth Song Analysis at the Jeff Lynne Song Database (jefflynnesongs.com)
Ekstremvêret Emil

**Emil** var eit varsla ekstremvêr utstedt 3. januar 2012 for Vest-Agder. Varselet gjaldt sterk vind, høg vasstand og mykje nedbør. Dette var det første ekstremvèret som råka Vest-Agder sidan ekstremvêret Tuva i 2008. 

## Vêrsituasjonen
Stormsenteret var venta å gå like over Sørlandet på veg mot Sør-Sverige og gje først kraftig sønnavind, etterfølgd av vestleg til nordvestleg full til sterk storm på kysten, med bølgjehøgder mellom 8 og 12 meter i Skagerrak. I tillegg til den kraftige vinden var det venta mykje nedbør og høg vasstand. 

## Verknad
Stormsenteret gjekk noko lenger sør enn venta. Dette gjorde at Vest-Agder derfor slapp unna den sterkaste vinden, og vêret vart ikkje så ekstremt så det var varsla. Det vart målt full storm frå Torunden til Røvær utafor Haugesund i Rogaland. Den kraftigaste vinden vart målt på Eigerøya, som fekk 28,2 m/s (full storm) med vindkast opp i 35,5 m/s. 

Det vart ikkje berre Noreg som vart råka av uvêret. I Storbritannia vart det målt vindkast på over 160 kilometer i timen (44 m/s) og svært mykje nedbør. To personar omkom i samband med uvêret der. I Danmark velta eit stillas og stormen vart den kraftigaste som var målt der på 7 år. I Sverige mista over 25&nbsp;000 menneske straumen etter uvêret, og hustak vart riven av. 

## Vindmålingar

## Sjå òg
*Ekstremvêr i Noreg

## Kjelder
Ekstremvêret Frida

**Frida** var eit varsla ekstremvêr utstedt 6. august 2012 for Vest- og Aust-Agder. Varselet gjaldt kraftige regnbyer, som lokalt var venta å gje store nedbørsmengder. Dette var det første ekstremvêrvarselet som vart sendt ut på grunn av ekstreme nedbørsmengder sidan 2005, og det første nokon gong for nedbør i Agder-fylka. Det viste seg at varselet bomma noko på plasseringa av den mest ekstreme nedbøren, som ikkje kom i Agder, men i Vestfold og sørlege Buskerud. 

## Vêrsituasjonen
Eit frontsystem med kraftige regnbyer flytta seg nordover mot Sørlandet frå Danmark om morgonen den 6. august i samband med eit lågtrykk som flytta seg mot Aust-Agder og seinare mot Ytre Oslfjorden. Det oppstod ei byelinje like bak fronten, der dei kraftigaste byene oppstod. I løpet av berre få timar kom det 70-100 mm nedbør i eit smalt område i Vestfold og sørlege område av Buskerud. Det var altså ikkje Agder-fylka som fekk den verste nedbøren. 

## Verknad
Dei store nedbørsmengdene førte til flaum og jordras i Vestfold og Buskerud, og dette gjorde skade på hus, vegar og jernbane. I Hakavik og Hokksund i Øvre Eiker vart det målt høvesvis 99,3 og 97,4 mm på 24 timar, men mykje av dette kom i løpet av berre få timar.. Mellom anna fekk vêrstasjonen i Hokksund 51,8 mm i løpet av berre 2 timar frå kl. 21 til kl. 23. Uoffisielle målingar og estimart indikerer at det kan ha kome opp mot 130 mm somme stader, mykje av dette i løpet av få timar. Fleire stader i Buskerud og Vestfold vart det småras som gjorde stor skade på vegnettet og jernbanen, både Sørlandsbanen og Bergensbanen. Forsikiringsselskapet IF rekna at regnvêret hadde ført til skadar på privat eigedom for 150 millionar kroner. 

I Agder, som ekstremvêrvarselet gjaldt for, vart det ikkje målt mykje, men ikkje ekstreme nedbørsmengder. Mest nedbør her falt det i Lyngdal som fekk 61,6 mm på 24 timar, medan Risør fekk 60,0 mm. Analysar av akkumulert nedbør frå radar og veridar frå målestasjonane i nærleiken, indikerer at det kan ha kome rundt 75 mm i eit område innafor Lista. Mykje av denne nedbøren kom i løpet av berre få timar og det vart lokal flaum. 

## Sjå òg
*Ekstremvêr i Noreg

## Kjelder

## Bakgrunnsstoff
* NVE sin rapport om flaumen og ekstremvêret
Eminens

**Eminens** eller **eminentia** kan visa til:

## Anatomi
*Eminens* og *eminentia* i anatomi skildrar eit framspring, og kan vise til ulike strukturar:
* *[[Eminentia collateralis ventriculi lateralis|Eminentia collateralis]]* langs hippocampus i hjernen
* *[[Eminentia cruciformis]]* i bahovudbeinet i hovudskallen
* *[[Eminentia frontalis]]* (*tuber frontale*) i pannebeinet i hovudskallen
* *[[Eminentia hypothenaris]]*, tre handflatemusklar som styrar veslefingeren
* *[[Eminentia iliopubica]]* i bekkenet
* *[[Area intercondylaris|Eminentia intercondylaris]]* i skinnebeinet i foten
* *[[Eminentia medialis fossae rhomboideae|Eminentia medialis]]* i *fossa rhomboidea* i den fjerde hjerneventrikkelen
* *[[Eminentia mediana hypothalami|Eminentia mediana]]* under hypothalamus i hjernen
* *[[Tuberculum sinuale]]* i kloakkane hjå foster
* *[[Eminentia parietalis]]* (*tuber parietale*) i issebeinet i hovudskallen
* *[[Eminentia pyramidalis]]* i mellomøyret
* *[[Thenar|Eminentia thenaris]]*, musklar på tommelsida av handa

## Musikk
* Eminence Front, song av The Who

## Andre
* Eminense, ei tiltaleform for høge gestilege og kardinalar
* Grå eminense, mektig rådgjevar som jobbar uoffisielt eller i skjul
Korakan

**Korakan** (*Eleusine coracana*), også kjend som **fingerhirse** og **ragi**, er ein korntype som blir dyrka i Asia og Afrika. Han er ein meterhøg eittårig grasart med strå som har fleire fingerforma aks i toppen. 

Korakan er nøysam og hardfør med korn som kan brukast til å framstilla mjøl. Mjølet kan brukast til å laga brød, pannekaker og annan mat.
Planten blir også brukt som høy.

Korakan stammar frå Søraust-Asia. Han blir også dyrka i Sør-Asia og store delar av Afrika.


Millet fields in Annapurna.png|Korakan-åker i Annapurna-regionen i Nepal.
Harvesting hope after war in the fields of northern Uganda (6721493499).jpg|Korakan-haust i Uganda.
Finger millet 3 11-21-02.jpg|Korakan med sprikande «fingrar»
A Scene of Ragi.JPG|Korakan-korn

## Sjå òg
*Hirse

## Kjelder

*«Korakan» (14. februar 2009), *Store norske leksikon*. Fri artikkel henta 14. februar 2015.

## Bakgrunnsstoff
* 'Eleusine coracana (L.) Gaertn.' 
* '''Rag(i)s to Riches''' ''by Vikram Doctor''
Ragnhild Mowinckel

**Ragnhild Mowinckel** () er ein norsk alpinist frå Molde som i 2018 vann OL-sølv i storslalåm. Storslalåm- og super-G-spesialisten Mowinckel har vunne tre NM-gull i tida 2012-14, i tillegg til tre renn i junior-VM. Ho er medlem i Sportsklubben Rival.

### Aktiv
Vinteren 2012 vann Mowinckel både storslalåm og kombinasjonen under junior-VM i Roccaraso i Italia. Sesongen etter forsvarte ho meistertittelen i kombinasjon då junior-VM vart avvikla i Quebec-provinsen i Canada.
 
Mowinckel debuterte i verdscupen 3. januar 2012 i Zagreb. Si hittil beste plassering i verdscupen, ein femteplass i storslalåm, oppnådde ho i Kühtai i Tirol den 28. desember 2014. Etter å ha vorte nummer seks i superkombinasjonen under Vinter-OL 2014 i Sotsji, måtte ho nøye seg med ein niandeplass i same øvinga ved VM i alpine greiner 2015 i Vail/Beaver Creek.

Mowinckel vart norsk meister i storslalåm og kombinasjon under NM i alpine greiner 2013 i Hafjell i Øyer, og tok medaljar i dei andre tre øvingane. I 2014 vart ho noregsmeister i kombinasjon på Voss.

Den 16. desember 2017 kapra Mowickel tredjeplassen i ei super-G-tevling i Val-d’Isère, hennar fyrste pallplass i eit verdscuprenn. To månader seinare tok ho sølvmedaljen i storslalåm under Vinter-OL 2018 i Pyeongchang.

## Kjelder

**Sportsboken*, aktuelle årgangar
**Denne artikkelen bygger på «[[:de:Ragnhild Mowinckel|Ragnhild Mowinckel]]» frå ,  den 14. februar 2015.*
Stolsvatnet

**Stolsvatnet** (eller *Stolsvatnmagasinet*) er ein regulert innsjø i kommunane Ål og Hol i Buskerud fylke. Han er vassmagasin for Hol I kraftverk og blei danna sist på 1940-talet ved oppdemming ei rekkje mindre vatn, blant anna Nedre og Øvre Stolsvatnet, Djupsvatnet, Iungsdalsvatnet, Olsennvatnet, Riskevatnet, Svaravatnet, Geitevatnet, Mjåvatnet og Buvatnet.
Gesher kibbutz

**Gesher** (hebraisk גֶּשֶׁר, tyder 'Bru') er ein kibbutz i Beit She'an-dalen nordaust i Israel. Han vart grunnlagd i 1939 av emigrantar frå Tyskland og høyrer til Emeq ha-Ma'ajanot regionale kommune. Han ligg 10&nbsp;km sør for kibbutz Deganya Aleph og 15&nbsp;km sør for Tiberias. Landsbyen har kring 500 innbyggjarar. Han er kalla opp etter nabobrua (hebraisk *Gesher*) Naharayim, over Jordanelva.

## Historie
Kibbutzen vart grunnlagd i 1939 på landområde kjøpt med hjelp av Edmond de Rothschild, av ei gruppe jødar fødd i Palestina og som var medlemmar av ei ungdomsrørsla HaNo'ar HaOved og ei gruppe unge jødar frå Tyskland. Seinare kom òg jødiske emigrantar frå Polen, Tyskland, Austerrike og fleire palestinske jødar. Kibbutzen voks opp nær Naharayim bru som ein tårn og palisade-busetnad.

Staden der kibbutzen var eit karavanserai (*khan*) frå mamelukktida til seint på 1700-talet eller tidleg på 1800-talet. Khanen var kalla *Jisr el-Majami*' (møtebrua). Han var ein av dei tidlegaste khanane i Galilea og eit viktig møtepunkt for vegen Bet She’an–Damaskus og vegen som gjekk mellom aust og vest frå Gilead til Sirinplatået. Somme av dei originale kibbutzbygningane låg i dei gamle ruinane.

### Den israelsk-arabisk krigen 1948
Den 27. april 1948 tok Haganah kontroll over Gesher politistasjon, eit Tegart-fort som hadde blitt evakuert av britane. Den arabiske legionen, som framleis var under britisk kontroll på den tida, gav ordre om å evakuere staden. Haganah nekta og soldatar frå begge sider utveksla eld i tre dagar før den arabiske legionen fekk ordre av hovudkvarteret om å vende attende til basen.

Frå morgonen den 15. mai og dei sju neste dagane, vart busetnaden og fortet angripne av irakiske styrkar, som nytta pansa kjøretøy og flyåtak. Forsvarane dreiv irakarane attende og påførte dei store tap, men kibbutzen vart øydelagd i kampane. Etter den arabisk-israelske krigen i 1948 vart busetnaden flytta kring 1&nbsp;km lenger vest.

### Seinare tid
Under utmattingskrigen mellom 1967 og 1970 var kibbutzen angripen med bomber, miner og skyting av PLO-soldatar.

Etter at Israel og Jordan gjekk med på ein fredsavtale oppretta kibbutzen eit museum som dokumenterer historia til Gesher og den jødiske styrte kraftstasjonen i Naharayim.

## Kjelder

**Denne artikkelen bygger på «[[:en:Gesher (kibbutz)|Gesher (kibbutz)]]» frå ,  den 14. februar 2015.* 
*** oppgav desse kjeldene: 
* Imanuel Reuveni - Lexicon of Holy Land - Eretz Israel Lexicon (Leksikon Eretz Israel - på hebraisk) [[Yedioth Ahronoth]] - Chemed Books Publishing house, 1999.
* Yuval Elezri (ed) - lexicon Mapa - Eretz Israel (på hebraisk) - Maps Concise Gazetteer of Israel Today 2003, Tel Aviv MAP Mapping and Publishing.
*
 

## Bakgrunnsstoff
*Offisiell nettstad
Hamadia

**Hamadia** (hebraisk חֲמַדְיָה) er ein kibbutz i Beit She'an-dalen, like nord for Beit She'an nord i Israel. Han høyrer til Emeq ha-Ma'ajanot regionale kommune.

## Historie
Kibbutzen vart grunnlagd i 1939 som ein del av tårn og palisaderørsla. Han vart grunnlagd på ny i 1942 av «Hermonim»-pionerar, ein garin av israelarar som var ein del av ungdomsgruppa.

Kibbutzen tok namnet sitt frå al-Hamidiyya, ein fråflytta arabisk landsby nord for kibbutzen kalla opp etter sultanen av Tyrkia, Abdul Hamid II.

## Kjelder

**Denne artikkelen bygger på «[[:en:Hamadia|Hamadia]]» frå ,  den 14. februar 2015.* 
*** oppgav desse kjeldene:*
Kfar Ruppin

**Kfar Ruppin** (hebraisk כְּפַר רוּפִּין, tyder 'Ruppindalen') er ein kibbutz i Beit She'an-dalen kring 5&nbsp;km søraust for Beit She'an nord i Israel. Han er eit medlem av Kibbutzrørsla og høyrer til Emeq ha-Ma'ajanot regionale kommune. I 2006 var folketalet 450.

## Historie
Kibbutzen vart grunnlagd i 1938 av «Massad»-gruppa som ein del av tårn og palisade-systemet. Dei første innbyggjarane var emigrantar frå Tyskland, Böhmen og Austerrike. Han vart kalla opp etter Arthur Ruppin, som hjelpte til med å utvikle jødiske busetnader i Israel.

## Sjå òg
*Dyr i Israel
*Turisme i Israel

## Kjelder

**Denne artikkelen bygger på «[[:en:Kfar Rupin|Kfar Rupin]]» frå ,  den 14. februar 2015.* 
*** oppgav desse kjeldene:*

## Bakgrunnsstoff
* Offisiell nettstad 
* Gardens of kibbutz Kfar Ruppin
* Kfar Ruppin Birdwatching Sentral
Ma'ale Gilboa

**Ma'ale Gilboa** (hebraisk מַעֲלֵה גִּלְבּוֹעַ, tyder Gilboa-stigningen) er ein religiøs kibbutz som ligg på toppen av Gilboafjellet, nordaust i Samariaåsane i Israel. Han ligg kring 5&nbsp;km vest for Beit She'an og høyrer til Emeq ha-Ma'ajanot regionale kommune.

## Historie
Kibbutzen vart grunnlagd i 1962 som ein Nahal settlement, og i 1967 vart han busett av medlemmar frå den religiøse Kibbutzrørsla. Ma'ale Gilboa ligg like nord for ein annan religiøs kibbutz, Meirav. Sidand ei begge er religiøse kibbutzar, vart det avgjort at sjølv om dei ligg i Gilboafjella og det hadde vore naturleg å la dei høyre til Gilboa regionale kommune, så skulle dei høyre til Beit She'an-dalen regionale kommune, der det er ei gruppe religiøse kibbutzar, inkludert Ein HaNatziv, Sde Eliyahu, Shluhot og Tirat Zvi.

I 1997, etter økonomiske og sosiale problem, møtte kibbutzen ein krise og vart nesten oppløyst. I dag er økonomien betre.

## Kjelder

**Denne artikkelen bygger på «[[:en:Ma&#39;ale Gilboa|Ma&#39;ale Gilboa]]» frå ,  den 14. februar 2015.* 
*** oppgav desse kjeldene:*

## Bakgrunnsstoff
*Yeshivat Ma'ale Gilboa
Maoz Haim

**Maoz Haim** (hebraisk מָעוֹז חַיִּים, tyder Haim-festninga) er ein kibbutz i Israel. Han vart grunnlagd i 1937 av emigrantar frå Polen og Tyskland like ved Jordanelva i Beit She'andalen og høyrer til Emeq ha-Ma'ajanot regionale kommune. Han er kalla opp etter Haim Shturman, eit medlem i Hagana, som vart drepen der i 1938.

Det bur i dag nokre hundre innbyggjarar innbyggjarar i kibbutzen. Utanom jordbruk har kibbutzen ein plastikkfabrikk, «Poliraz».

## Zakum naturreservat
Sør for kibbutzen ligg eit lite naturreservat med Balanites aegyptiaca-tre, kalla Hurshat Zakum-reservatet. Det vart oppretta i 1968. Dette er truleg det nordlegaste området i verda med slike tre.

## Kjelder

**Denne artikkelen bygger på «[[:en:Maoz Haim|Maoz Haim]]» frå ,  den 14. februar 2015.* 
*** oppgav desse kjeldene:*

## Bakgrunnsstoff
*Offisiell nettstad
Meirav

**Meirav** (hebraisk מֵירַב) eller **Merav** er ein religiøs kibbutz som ligg i fjellsida av Gilboafjellet i Israel. Han ligg kring ti kilometer sørvest for Beit She'an og mindre enn 500 meter frå Den grøne linja i Emeq ha-Ma'ajanot regionale kommune (hebraisk מועצה אזורית עמק המעיינות}}, Mo'atza Azorit Emeq Hamaayanot), som fram til 2008 heitte Beit She'an-dalen regionale kommune.

## Namn
Somme knyt namnet «Meirav» til soga om dødsfallet til Saul i slaget ved Gilboa mot filistrane, som ein trur skal ha skjedd i nærleiken. Dottera til Saul heitte Meirav (1 Samuel 14:49). Namnet kan tolkast som «mykje vatn».

## Historie
Kibbutzen vart opphavleg grunnlagd  som ein Nahal-busetjing på fjellet Malkishua i 1982 og er den nyaste religiøse kibbutzen i landet. I 1987 vart staden flytta til den noverande plassen på Avinadav.

Meirav ligg like sør for ein annan religiøs kibbutz, Ma'ale Gilboa. Sidan dei begge er religiøse kibbutzar, vart det avgjort at sjølv om dei ligg i Gilboafjella og det hadde vore naturleg for dei å vere ein del av Gilboa regionale kommune, så var det betre å inkludere dei i Beit She'an-dalen regionale kommune, der det var ei gruppe religiøse kibbutzar, som Ein HaNatziv, Sde Eliyahu, Shluhot og Tirat Zvi.

Den 18. november 2011 rapporterte Haaretz at grensemuren nær Meirav kibbutz var endra slik at kring 1&nbsp;500 dekar med palestinsk land hamna over på israelsk side. Dette vart gjeve til kibbutzen av israelske styresmakter. Ein meiner dette er det første tilfellet av at palestinsk-eigd land overført til eit samfunn i den israelske delen av den grøne linja.
I følgje Haaretz hadde ikkje dei israelske styresmaktene rett til å overføre privateigd palestinsk land til kibbutzen. Styresmaktene innrømde at det vart gjort ein feil og at dei kom til å overføre landområdet attende til den palestinske eigaren i februar 2013.

## Kjelder

**Denne artikkelen bygger på «[[:en:Meirav|Meirav]]» frå ,  den 14. februar 2015.* 
*** oppgav desse kjeldene:*
Holagjel bru

**Holagjel bru** er to bruer i Arna i Bergen. Bruene krysser juvet Holagjelet ved garden Herland. Den gamle brua i Herlandsvegen er ei bogebru, og opna i 1932. Brua er om lag 48 meter. Den nye brua er 74 meter lang og ligg i Hardangervegen på Europaveg 16. Namnet på den nye brua vart godkjent av Statens vegvesen 1. januar 1991.

## Fotnotar
Mesilot

**Mesilot** (hebraisk מְסִלּוֹת, מסילות, tyder Spor) er ein kibbutz i Beit She'an-dalen nær byen Beit She'an i Israel. Han høyrer til Emeq ha-Ma'ajanot regionale kommune og ligg nedanfor Gilboafjella.

## Historie
Staden vart opphavleg grunnlagd som ein urban kibbutz i Givat Michael nær Ness Ziona av emigrantar frå Polen (som var medlemmar av «BaMesilah»-gruppa som kibbutzen er kalla opp etter) og Bulgaria (medlemmar av «Bulgaria - Tel Hai-gruppa»), og begge gruppene høyrde til Hashomer Hatzair-rørsla.

Sjølve kibbutzen vart grunnlagd den 22. desember 1938 som ein tårn og palisade-busetjing. Under den arabisk-israelske krigen i 1948 vart kibbutzen bombardert av eit irakisk fly. Ein person i kibbutzen mista livet og somme andre vart skadde. 
Den 16. april 1957 vart to vakter i kibbutzen drepne av palestinske terroristar som kom frå Vestbreidda, som då var ein del av Jordan

## Kjelder

**Denne artikkelen bygger på «[[:en:Mesilot|Mesilot]]» frå ,  den 14. februar 2015.* 
*** oppgav desse kjeldene:*
Neve Eitan

**Neve Eitan** (hebraisk נְוֵה אֵיתָן, tyder *Sterk busetnad*) er ein kibbutz i Beit She'an-dalen nord i Israel. Han ligg kring 1&nbsp;km aust for Beit She'an og 1&nbsp;km vest for Maoz Haim i Emeq ha-Ma'ajanot regionale kommune.

## Historie
Kibbutzen vart grunnlagd den 25. november 1938 av polske medlemmar av «Akiva»-rørsla som ein del av tårn og palisadesystemet. Innfødde israelarar slo seg til busetjinga i 1952. Namnet «Neve Eitan» kjem frå den originale hebraiske teksten av eit vers i Jeremia (Jeremia, 49:19)

## Kjelder

**Denne artikkelen bygger på «[[:en:Neve Eitan|Neve Eitan]]» frå ,  den 14. februar 2015.* 
*** oppgav desse kjeldene:*

## Bakgrunnsstoff
* Neve Eitan Beit She'an-dalen regionale kommune